Gulkevičiai

Gulkevičiai () – miestas Rusijoje, Krasnodaro krašte, 176 km į šiaurės rytus nuo Krasnodaro, 5 km nuo Kubanės upės; rajono centras. Geležinkelio stotis prie Rostovo–Vladikaukazo linijos. Kelias į Kropotkiną, netoliese eina „Kaukazo“ plentas. Statybinių medžiagų, maisto (cukraus, miltų, duonos, krakmolo) pramonė. Veikia cukraus ir cukrinių runkelių tyrimų instituto padalinys.

 Istorija 

Gulkevičiai įkurti 1875 m., nutiesus geležinkelį ir pastačius stotį. XX a. pradėta plėtoti maisto, ypač cukraus, pramonė. Nuo 1959 m. – miesto tipo gyvenvietė, nuo 1961 m. – miestas.

 Šaltiniai 

Kategorija:Krasnodaro krašto miestai